Offentliggørelse af meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 469/10)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Vicomté d'Aumelas«

PGI-FR-A1107-AM01

Meddelelsesdato: 19.9.2022

BESKRIVELSE AF OG BEGRUNDELSE FOR DEN VEDTAGNE ÆNDRING

1. Organoleptisk beskrivelse af produktet

Punkt 3.3 (organoleptisk beskrivelse af vinene) i kapitel I i produktspecifikationen for den beskyttede geografiske betegnelse »Vicomté d’Aumelas« er blevet ændret for at supplere de organoleptiske egenskaber ved hver enkelt vinfarve.

De nedenstående præciseringer foretages ligeledes i punktet »Beskrivelse af vinen/vinene« i enhedsdokumentet.

»Vinene afspejler det særlige miljø i Hérault-dalen, hvor floden spiller en vigtig rolle som varmeregulator. Rødvinene er generelt kendetegnet ved frugt og elegance med yderst fine tanniner. De er fremstillet af sorterne Merlot, Cabernet Sauvignon, Syrah, Carignan, Grenache og Mourvèdre, der høstes ved passende modenhed, og de består typisk af forskellige sorter. Vinene har en intens og kraftig rubinrød farve og er kendetegnet ved stærke aromaer af brombær, blåbær, hindbær, lakrids og peber. Hvidvinene, der består af enten én eller forskellige sorter, fremstilles hovedsagelig af sorterne Chardonnay, Sauvignon, Grenache blanc, Vermentino eller Viognier. De er kendetegnet ved friskhed og noter af amylalkohol kombineret med hyldeblomst og akacieblomst, hvide og eksotiske frugter. De har en rund og fyldig smag med let bitterhed uden at være skarp eller tør i smagen. Rosévinene fremstilles af sorterne Cinsaut, Grenache, Syrah, Carignan, Cabernet Sauvignon eller Mourvèdre. De er kendetegnet ved en lyserød, let lakseagtig farve, en behagelig friskhed og intense og komplekse aromaer af blomster, eksotiske frugter eller solbær.«

2. Vinstokbestand

Der foretages ændringer i punkt 5 i kapitel I i produktspecifikationen for den beskyttede geografiske betegnelse »Vicomté d’Aumelas«.

Følgende 17 sorter føjes til listen over sorter, der er udvalgt til produktion af den beskyttede geografiske betegnelse »Vicomté d’Aumelas«:

Artaban N, Bronner B, Cabernet blanc B, Cabernet cortis N, Floreal B, Johanniter B, Monarch N, Muscaris B, Pinotin N, Prior N, Saphira B, Sauvignac B, Solaris B, Soreli B, Souvignier gris B, Vidoc N, Voltis B.

De sorter, der er angivet i produktspecifikationen, er mere modstandsdygtige over for svampesygdomme og desuden mere tilpasningsdygtige over for klimaforandringerne. Disse sorter er i overensstemmelse med profilen for vinene med den beskyttede geografiske betegnelse.

Følgende 19 sorter, der ikke forefindes på vindyrkningsarealerne, fjernes fra listen over sorter, der er udvalgt til produktion af den beskyttede geografiske betegnelse »Vicomté d’Aumelas«:

»Auxerrois B, Baco blanc B, Clairette rose Rs, Clarin B, Couderc noir N, Gamay de Chaudenay N, Jurançon blanc B, Landal N, Lival N, Maréchal Foch N, Müller-Thurgau B, Muscadelle B, Muscat à petits grains rouges Rg, Muscat à petits grains Rosés Rs, Ravat blanc b, Rayon d’or B, Savagnin Rose Rs, Valérien B, Villard noir N.«

Disse ændringer i druesorterne er blevet overført til afsnittet »druesorter til vinfremstilling« i enhedsdokumentet.

3. Tilknytning til det geografiske område

I punkt 7.1 om det geografiske område i kapitel I i produktspecifikationen for den beskyttede geografiske betegnelse »Vicomté d'Aumelas« tilføjes følgende i slutningen af første afsnit for at forbedre beskrivelsen af det geografiske område og placeringen af den beskyttede geografiske betegnelse Vicomté d'Aumelas i departementet Hérault.

»… der rager op over floden Hérault mod nord. «

Denne præcisering foretages i enhedsdokumentets punkt om tilknytningen til det geografiske område.

4. Kontrolmyndighed

I kapitel 3 i produktspecifikationen for den beskyttede geografiske betegnelse »Vicomté d'Aumelas« er punktet om kontrolmyndigheden blevet ajourført, uden ændringer.

Denne opdatering fremgår af enhedsdokumentets afsnit med kontrolmyndighedens kontaktoplysninger.

ENHEDSDOKUMENT

1. Produktets betegnelse

Vicomté d'Aumelas

2. Type af geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

4. Beskrivelse af vinen(e)

KORTFATTET TEKSTBESKRIVELSE

Den beskyttede geografiske betegnelse »Vicomté d’Aumelas« er forbeholdt stille rød-, rosé- og hvidvine. Vinene med den beskyttede geografiske betegnelse »Vicomté d’Aumelas« har et naturligt alkoholindhold i volumen på mindst 9 %. Det (minimale eller maksimale) totale alkoholindhold, totale syreindhold, indhold af flygtig syre og totale indhold af svovldioxid svarer til det, der er fastsat i EU-lovgivningen.

Vinene afspejler det særlige miljø i Hérault-dalen, hvor floden spiller en vigtig rolle som varmeregulator.

Rødvinene er generelt kendetegnet ved frugt og elegance med yderst fine tanniner. De er fremstillet af sorterne Merlot, Cabernet Sauvignon, Syrah, Carignan, Grenache og Mourvèdre, der høstes ved passende modenhed, og de består hovedsagelig af forskellige sorter. Vinene har en intens og kraftig rubinrød farve og er kendetegnet ved stærke aromaer af brombær, blåbær, hindbær, lakrids og peber.

Hvidvinene, der består af enten én eller forskellige sorter, fremstilles hovedsagelig af sorterne Chardonnay, Sauvignon, Grenache blanc, Vermentino eller Viognier. De er kendetegnet ved friskhed og noter af amylalkohol kombineret med hyldeblomst og akacieblomst, hvide og eksotiske frugter. De har en rund og fyldig smag med let bitterhed uden at være skarp eller tør i smagen.

Rosévinene fremstilles af sorterne Cinsaut, Grenache, Syrah, Carignan, Cabernet Sauvignon eller Mourvèdre. De er kendetegnet ved en lyserød, let lakseagtig farve med en behagelig friskhed og intense og komplekse aromaer af blomster, eksotiske frugter eller solbær.

Generelle analytiske egenskaber Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtig syre, maksimum (i milliækvivalenter pr. liter) Maksimalt totalt svovldioxidindhold (mg/l)

5. Vinfremstillingspraksis

5.1. Væsentlige ønologiske fremgangsmåder

1.

Særlig ønologisk fremgangsmåde

Vinene skal hvad angår den ønologiske fremgangsmåde opfylde de krav, der er fastsat på EU-niveau og i den franske lov om landbrug og fiskeri (»code rural et de la pêche maritime«).

5.2. Maksimumsudbytte

1.

120 hektoliter pr. hektar.

6. Afgrænset geografisk område

Druehøsten, vinfremstillingen og forarbejdningen af vine med den beskyttede geografiske betegnelse »Vicomté d’Aumelas« finder sted i følgende kommuner i departementet Hérault: Aumelas, Bélarga, Campagnan, Saint-Pons-de-Mauchiens, Saint-Pargoire, Tressan, Puilacher, Plaissan, Le Pouget, Vendémian, Pouzols, Popian, Saint-Bauzille-de-la-Sylve og Gignac (matrikellod D, E, F).

7. Druesorter til vinfremstilling

Alicante Henri Bouschet N

Alphonse Lavallée N

Altesse B

Alvarinho – Albariño

Aramon N

Aramon blanc B

Aramon gris G

Aranel B

Arinarnoa N

Artaban N

Arvine B – Petite Arvine

Aubun N – Murescola

Bourboulenc B – Doucillon blanc

Bronner B

Cabernet blanc B

Cabernet cortis N

Cabernet franc N

Cabernet-Sauvignon N

Caladoc N

Cardinal Rg

Carignan N

Carignan blanc B

Carmenère N

Chambourcin N

Chardonnay B

Chasan B

Chasselas B

Chasselas rose Rs

Chenanson N

Chenin B

Cinsaut N – Cinsault

Clairette B

Clarin B

Colombard B

Cot N – Malbec

Counoise N

Danlas B

Egiodola N

Fer N – Fer Servadou, Braucol, Mansois, Pinenc

Floreal B

Gamay N

Gewurztraminer Rs

Grenache N

Grenache blanc B

Grenache gris G

Gros Manseng B

Johanniter B

Listan B – Palomino

Lledoner pelut N

Macabeu B – Macabeo

Marsanne B

Marselan N

Mauzac B

Merlot N

Meunier N

Monarch N

Mondeuse N

Morrastel N – Minustellu, Graciano

Mourvèdre N – Monastrell

Muscardin N

Muscaris B

Muscat d'Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Nielluccio N – Nielluciu

Négrette N

Parrellada B

Petit Manseng B

Petit Verdot N

Picardan B – Araignan

Pinot gris G

Pinot noir N

Pinotin N

Piquepoul blanc B

Piquepoul gris G

Piquepoul noir N

Plant droit N – Espanenc

Portan N

Prior N

Riesling B

Rivairenc N – Aspiran noir

Rivairenc blanc B – Aspiran blanc

Roussanne B

Rubilande Rs

Saphira B

Sauvignac

Sauvignon B – Sauvignon blanc

Sauvignon gris G – Fié gris

Sciaccarello N

Semillon B

Servant B

Seyval B

Solaris B

Soreli B

Souvignier gris Rs

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Ugni blanc B

Verdelho B

Vermentino B – Rolle

Vidoc N

Villard blanc B

Viognier B

Voltis B

8. Beskrivelse af tilknytningen

8.1.

I det centrale Languedoc – mellem Montpellier og Béziers og nord for Sète – strækker Vicomté d’Aumelas-vindyrkningsarealerne sig over et lille bakkeområde, der er forbundet med den nordlige side af Aumelas-plateauet, der rager op over Hérault-floden mod nord.

Med udgangspunkt i Aumelas' kalkholdige hedelandskab er vindyrkningsarealerne anlagt på terrasser hældende mod vest, på jord fra kalksten og kalkmergel dannet i Mesozoikum og Tertiærtiden og – hvad den nedre del angår – på de forskellige aflejringer til Hérault-dalen.

Alle disse jordgrupper er på forskellig vis egnet til vindyrkning og omfatter både frugtbar jord med alluviale aflejringer og yngre collumiumaflejringer samt sandet stenjord fra tidligere alluviale terrasser og kalkskråninger.

De forskellige jordtyper kombineret med de lokale bioklimatiske forhold sikrer en gunstig vindyrkning med plantning af mange sorter.

Klimaet er et rent middelhavsklima med meget stor nedbørsmangel om sommeren.

Denne »enhed« i det varierede Vicomté d’Aumelas-område styrkes af produktionsområdets landskabsmæssige aspekt, som er fuldt ud integreret i området Moyenne Vallée i Hérault. Vinene med den beskyttede geografiske betegnelse Vicomté d'Aumelas stammer fra et produktionsområde, der har været en del af vindyrkningstraditionen i århundreder.

Dette område har været kendt for sin vindyrkningskarakter siden Romertiden, og vindyrkningen vandt særlig frem i Middelalderen. I denne periode var det en vin drukket af adelen og borgerne af middelstanden, som nåede ud til folket på taverner og blev priset af datidens digtere.

I Middelalderen blev vindyrkningsarealerne bevaret og udviklet af de religiøse nabosamfund bestående af klostrene Aniane og Saint Guilhem le Désert. I det 10. århundrede bemægtigede Guilhem-dynastiet af Montpellier sig Vicomté d’Aumelas. Guilhem-dynastiet, der havde forbindelser til kongehuset i England og Holland, eksporterede efterfølgende Vicomé-vinene til hele Nordeuropa.

Som professor Galtier påpeger, var La Vicomté d’Aumelas på daværende tidspunkt i besiddelse af vindyrkningsarealer. Adelen inddrog en fjerdedel af høsten på deres len. Artikel 547 i Folio 178v° spillede i den forbindelse en afgørende rolle: Heraf fremgår det, at Guillaume d'Aumelas den 4. november 1121 bekræftede forleningen til Bertrand de l'Estang af den jord, han ejede, med vinstokke og marker grænsende op til Hérault.

I det 18. århundrede gjorde Canal du Midi det lettere at transportere vin til de havne, hvorfra den blev sendt videre til Nordeuropa og Amerika, mens den voksende aktivitet i havnen i Sète fremmede eksporten mod syd.

Det var i det 19. århundrede, at dette vindyrkningsareal fik sin nuværende karakter, navnlig drevet af udviklingen af jernbanerne, hvilket gav mulighed for en betydelig åbning for nye markeder. Produktionen blev specialiseret inden for særligt velkendte spisedruer, og regionen fik i den forbindelse tilnavnet den gyldne dal (»vallée dorée«).

Anerkendelsen som landvin (»vin de pays«) den 5. april 1982 gjorde det muligt for vinavlerne at producere en vin, der opfyldte forbrugernes efterspørgsel.

Produktionen ligger på nuværende tidspunkt på 10 000 hl, hvoraf 50 % er rødvin, og den anden halvdel består af rosé- og hvidvin (med lige andel).

Druesorterne i Middelhavsområdet, som er de oprindeligt anlagte druesorter for den beskyttede geografiske betegnelse, er blevet suppleret med sorter fra andre regioner såsom Cabernet-Sauvignon og Merlot for rød-, Chardonnay og Sauvignon for hvidvine.

Vinene er opdelt i vine fremstillet af forskellige druesorter, navnlig rødvine, og vine med angivelse af druesorten, hovedsagelig hvidvine.

Vinene med den beskyttede geografiske betegnelse Vicomté d'Aumelas afspejler den unikke alliance mellem jord og historie og bygger især på den knowhow, der er erhvervet gennem generationer, og på den mest avancerede teknologi.

Vinavlernes undersøgelser har således resulteret i vine kendetegnet ved frugt og elegance, nydelsesvine, der afspejler en tilpasset vinfremstilling, hvor der i høj grad anvendes blide udvindingsteknologier.

Næsten al produktion, der hovedsagelig sælges i Frankrig og i de nordeuropæiske lande, aftappes i det geografiske område, hvilket giver mulighed for en perfekt kontrol med produktet og værdiforøgelse på produktionsstederne.

8.2. Årsagssammenhængen mellem det geografiske område og produktets egenskaber

Vicomté d'Aumelas, der ligger med Aumelas-slottet i baggrunden – fyrtårn og pejlemærke for alle beboere og vinavlere i landsbyerne – fremviser en homogen livsstil. Her er omdrejningspunktet vinmarken, og den producerede vin afspejler en stærk vinavlerånd.

Vinavleren er særligt knyttet til vinmarkerne i »la vallée dorée«, som er det navn, der er tildelt denne region for produktionen af spisedruer (Chasselas og Servant), hvilket krævede omfattende beskæring og fik vinavleren til at søge at opnå den bedst mulige kvalitet af sine druer.

Med udgangspunkt i denne erfaring har vinavlerne gennem over 30 år arbejdet med omstillingen af vindyrkningsarealerne og udviklingen af moderne ønologiske teknikker.

Vinene afspejler netop dette og er stærkt påvirket af det særlige miljø i Hérault-dalen, hvor floden spiller en vigtig rolle som varmeregulator, idet visse ekstreme vejrforhold begrænses om sommeren, således at der kan fremstilles elegante rødvine og friske og frugtagtige hvidvine.

I dag huser de små landsbyer i La Vicomté d'Aumelas, der ofte ligger i områderne for de gamle romerske »villaer«, vinavlernes familier, som gennem generationer har videreformidlet deres passion for vinmarken og vinen og deres knowhow. Omdømmet for vinene fra Vicomté d'Aumelas bygger netop på denne kulturarv. Denne regions, disse landsbyers og denne befolknings historie og kultur er tæt knyttet til deres vindyrkningshistorie.

9. Andre vigtige betingelser (emballering, mærkning, andre krav)

Retlig ramme:

de nationale bestemmelser

Type supplerende betingelse:

supplerende bestemmelser om mærkningen

Beskrivelse af betingelsen:

Den beskyttede geografiske betegnelse »Vicomté d’Aumelas« kan suppleres med navnet på en eller flere druesorter.

Den beskyttede geografiske betegnelse »Vicomté d’Aumelas« kan suppleres med benævnelsen »primeur« eller »nouveau«.

Den beskyttede geografiske betegnelse »Vicomté d’Aumelas« kan suppleres med navnet på den mindre geografiske enhed »Vallée Dorée« i henhold til de i produktspecifikationen fastsatte betingelser.

Den Europæiske Unions BGB-logo er trykt på etiketten, når benævnelsen »Indication géographique protégée« (beskyttet geografisk betegnelse) erstattes af den traditionelle benævnelse »Vin de pays«.

Link til varespecifikationen

https://info.agriculture.gouv.fr/gedei/site/bo-agri/document_administratif-64343752-4555-476e-ae05-308e26acd116

(1) EUT L 9 af 11.1.2019, s. 2.